section_heading: Povijest vojnih stožera
paragraph_text: Nedugo nakon toga i Prusija je usvojila sličan sustav. U početku je to bio manji broj tehničkih stručnih časnika koji su pomagali zapovjednicima na terenu, a kasnijim reformama tom timu su pridodane i druge stožerne funkcije, kao što su obavještajna djelatnost i planiranje. Daljnjom primjenom takvog načina rada stožera započela je i praksa rotiranja časnika sa zapovjednih na stožerne dužnosti i obratno radi stjecanja potrebnog iskustva u svim aspektima vojnih operacija. Takva praksa se je nastavila primjenjivati sve do današnjih dana.